പെട്രോള് വില 200 ലെത്തിയാല് ഇരുചക്രവാഹനത്തില് മൂന്ന് പേരെ അനുവദിക്കണം : അസം ബി.ജെ.പി അധ്യക്ഷന് ഗുവാഹത്തി: കുതിച്ചുയരുന്ന ഇന്ധനവിലക്ക് പരിഹാരവുമായി അസം ബി.ജെ.പി അധ്യക്ഷന്. രാജ്യത്ത് 100 കടന്ന പെട്രോള് വില 200 ലെത്തിയാല് മൂന്ന് പേരെ ഇരുചക്രവാഹനത്തില് യാത്ര ചെയ്യാന് അനുവദിക്കണമെന്ന വാദവുമായാണ് മുന് മന്ത്രികൂടിയായ ബബീഷ് കലിത ഉയര്ത്തിയ ആവശ്യം . മുന്തിയ കാറുകളില് സഞ്ചരിക്കുന്നതിന് പകരം ജനങ്ങള് ഇരുചക്രവാഹനങ്ങളെ ആശ്രയിക്കണമെന്നും അങ്ങനെയെങ്കില് പെട്രോള് ലാഭിക്കാനാവുമെന്നും ഇദ്ദേഹം ചൂണ്ടിക്കാട്ടുന്നു . പെട്രോള് വില 200 ലെത്തിയാല് മൂന്നാളുകളെ ഇരുചക്രവാഹനങ്ങളില് യാത്ര ചെയ്യാന് സര്ക്കാര് അനുവദിക്കണം. വാഹനനിര്മാതാക്കള് മൂന്ന് പേര്ക്ക് സഞ്ചരിക്കാന് കഴിയുന്ന രീതിയില് സീറ്റുകള് ക്രമീകരിക്കണംബബീഷ് പറഞ്ഞു. ജൂണിലാണ് ബബീഷിനെ പാര്ട്ടി അധ്യക്ഷനാക്കിയത്. ഭരണകക്ഷിയായ ബിജെപി അധ്യക്ഷന് ഇത്തരത്തിലുള്ള വിചിത്രമായ പ്രസ്താവന നടത്തുന്നത് വളരെ ആശങ്കാജനകമാണ്. അദ്ദേഹം പ്രസ്താവന നടത്തിയത് തമാശയായിട്ടാണോ അതോ അദ്ദേഹം ശരിക്കും ഗൗരവമായി പറഞ്ഞതാണോഅസാം കോണ്ഗ്രസ് മീഡിയ ഡിപ്പാര്ട്ട്മെന്റ് ചെയര്പേഴ്സണായ ബോബീറ്റ ശര്മ്മ ചോദിച്ചു. പ്രധാനമന്ത്രി നരേന്ദ്ര മോദി വാഗ്ദാനം ചെയ്ത അഛേ ദിന് അദ്ദേഹം ഓര്ക്കുന്നുണ്ടോ? കേന്ദ്രത്തിലും സംസ്ഥാനത്തും ബിജെപി നേതൃത്വം ഗ്യാസ് സിലിണ്ടറുകളുമായി ഇരുന്നതും ഉള്ളി മാല ധരിച്ചതും ഓര്ക്കുന്നുണ്ടോ? ഇന്ധനത്തിന്റെയും ഗ്യാസ് സിലിണ്ടറിന്റെയും വില സ്ഥിരമായി നിലനിര്ത്തുന്നതിനുപകരം, അന്താരാഷ്ട്ര ക്രൂഡ് ഓയില് വില കുറയുമ്ബോഴും അവര് രാജ്യത്ത് ഇന്ധനവില ദിനംപ്രതി വര്ധിപ്പിക്കുകയാണ്. പക്ഷേ ആനുകൂല്യം ഉപഭോക്താക്കള്ക്ക് കൈമാറിയില്ലകോണ്ഗ്രസ് നേതാവ് പ്രതികരിച്ചു അതെ സമയം കഴിഞ്ഞ ദിവസവും രാജ്യത്ത് ഇന്ധനവില വര്ധിപ്പിച്ചിരുന്നു. ഇതിന് പിന്നാലെ രാജ്യത്ത് ഇന്ധനവില കുറക്കാന് കേന്ദ്രസര്ക്കാര് നേതൃത്വത്തില് ഇടപെടല് നടക്കുന്നതായുള്ള റിപ്പോര്ട്ടുകള് പുറത്തുവന്നിരുന്നു.The post പെട്രോള് വില 200 ലെത്തിയാല് ഇരുചക്രവാഹനത്തില് മൂന്ന് പേരെ അനുവദിക്കണം : അസം ബി.ജെ.പി അധ്യക്ഷന് first appeared on MalayalamExpressOnline.